Εργασία με προεκτάσεις

Η δημιουργία ενός ακριβούς χάρτη είναι δύσκολο να γίνει γιατί πρέπει να απεικονιστεί μια τρισδιάστατη επιφάνεια χρησιμοποιώντας μόνο δύο διαστάσεις. Οι μαθηματικές συναρτήσεις που ονομάζονται προβολές βοηθούν τους χαρτογράφους να δημιουργούν χάρτες. Μια προβολή αντιστοιχίζει κάθε σημείο μιας τρισδιάστατης σφαίρας σε ένα σημείο μιας δισδιάστατης επιφάνειας, κάνοντας στην πραγματικότητα «επίπεδη» την υδρόγειο. Υπάρχουν πολλοί και διαφορετικοί τύποι προβολών. Μερικές από αυτές τις προβολές δημιουργούν πολύ ενδιαφέροντες χάρτες. Υπάρχουν χιλιάδες προβολές χαρτών. Καθένας από αυτούς έχει ορισμένα πλεονεκτήματα αλλά και αδυναμίες.

Η προβολή Mercator (1ος χάρτης) που είναι η πιο γνωστή, και χρησιμοποιείται στα σχολεία και στους χάρτες της google, μεγεθύνει τις περιοχές που βρίσκονται πιο μακριά από τον ισημερινό, όπως η Γροιλανδία και η Ανταρκτική. Σε αυτόν τον τύπο χάρτη, η Γροιλανδία μοιάζει να έχει σχεδόν το μέγεθος της Αφρικής, ενώ στην πραγματικότητα έχει μόνο περίπου το 7% της έκτασης της Αφρικής.

Η προβολή του Hobo Dyers (2ος χάρτης), τηρεί τις αναλογίες στις επιφάνειες των χωρών, αλλά αλλοιώνει τα σχήματα. Η προβολή Tripel Winkel (3ος χάρτης), αποτελεί μια μέση κατάσταση και θεωρείται κορυφαία προβολή επίπεδου χάρτη, αλλά εξακολουθεί να έχει ένα σφάλμα καθώς χωρίζει τον Ειρηνικό Ωκεανό στα δύο. Αυτό το σφάλμα δημιουργεί την ψευδαίσθηση ότι η Ασία και η Χαβάη απέχουν περισσότερο από ό,τι στην πραγματικότητα.

Βιβλιογραφία

- Edson, E. (2007). The world map, 1300-1492: the persistence of tradition and transformation. JHU Press.
- Harvey, P. D. A. (2006). The Hereford world map: medieval world maps and their context. British Library.
- Strandsbjerg, J. (2008). The Cartographic Assemblage of the Globe. CBS Working Paper, Vol.45 Copenhagen Business School.

Εργασία

Να εκθέσετε τις σημαντικότερες χαρτογραφήσεις της υδρογείου με τα πλεονεκτήματα και τα μειονεκτήματά τους.

Ερωτήσεις και περαιτέρω σκέψη και έρευνα

α) Πέρα από τις προβολές Mercator, Hobo-Dyer και Winkel Tripel, ποιες άλλες προβολές χάρτη έχουν χρησιμοποιηθεί στην ιστορία ή χρησιμοποιούνται σήμερα (π.χ. Robinson, Goode, Azimuthal); Ποια είναι τα βασικά χαρακτηριστικά τους; Ποιες παραμορφώσεις προκαλούν και σε ποιες περιπτώσεις θεωρούνται χρήσιμες ή προβληματικές; Να συγκρίνετε τουλάχιστον δύο από αυτές με τις προβολές του κειμένου.

β) Με ποιον τρόπο μπορεί η επιλογή μιας χαρτογραφικής προβολής να επηρεάσει τον τρόπο που αντιλαμβανόμαστε την πραγματική γεωγραφική εικόνα του κόσμου; Πώς μπορεί να επηρεαστεί η αντίληψή μας για το μέγεθος ή τη σημασία μιας χώρας ή περιοχής; Να σκεφτείτε, για παράδειγμα, πώς η υπερβολική προβολή της Γροιλανδίας ή η παραμόρφωση αποστάσεων σε άλλες προβολές μπορεί να οδηγήσει σε γεωπολιτικές, εκπαιδευτικές ή κοινωνικές παρερμηνείες.

γ) Πιστεύεις ότι οι τεχνολογίες όπως το Google Earth, τα Γεωγραφικά Συστήματα Πληροφοριών (GIS) ή τα τρισδιάστατα μοντέλα έχουν καταφέρει να ξεπεράσουν τα προβλήματα των παραμορφώσεων που έχουν οι επίπεδοι χάρτες; Εξακολουθεί να έχει σημασία η χρήση χαρτογραφικών προβολών σήμερα; Ποιες νέες δυνατότητες, αλλά και προκλήσεις, δημιουργούνται στη σύγχρονη εποχή με την ψηφιακή αναπαράσταση του πλανήτη;

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών